**STOMATOLOŠKA POLIKLINIKA SPLIT**

A.G.Matoša 2

21000 Split

OIB:13897034615

MB:01112546

RPK:37599

Razina:31

Razdjel:0

Šifra djelatnosti:8623

Razdoblje: 2024-12

Split, 31. siječnja 2025. godine

**BILJEŠKE UZ FINANCIJSKE IZVJEŠTAJE**

**za razdoblje od 01. siječnja do 31. prosinca 2024. godine**

Sukladno Pravilniku o financijskom izvještavanjuu proračunskom računovodstvu (NN 37/22) Stomatološka poliklinika Split, A.G. Matoša 2, Split sastavila je Bilješke uz financijske izvještaje: Bilancu, Izvještaj o prihodima i rashodima, primicima i izdacima, Izvještaj o obvezama, Izvještaj o rashodima prema funkcijskoj klasifikaciji i Izvještaj o promjenama u vrijednosti i obujmu imovine.

**BILANCA (OBRAZAC BIL)**

U Bilanci na dan 31. prosinca 2024. godine stanje imovine, obveza i vlastitih izvora iznosi 1.661.874,83 €.

1. **Uredska oprema i namještaj (0221)** je nominalno veća za 34.502,66 € u odnosu na početno stanje 2024. godine zbog nabave dva računala, tri printera te namještaja za ordinacije dječje stomatologije, oralne kirurgije, protetike te u liječničkoj garderobi.
2. **Uređaji, strojevi i oprema za ostale namjene (0227)** je u 2024. godini nabavljena u vrijednosti od 2.596,75 € i to kompresor za sinterizacijsku peć za cirkon i uređaj za peglanje.
3. **Sitni inventar i auto gume u upotrebi (042)** je povećan za 13.487,86 € i to zbog opremanja dva novougovorena tima specijalista iz protetike i ortodoncije.
4. **Financijska imovina (1)** na 31.12.2024. godine iznosi 1.139.219,29 € od čega novac u banci i blagajni (11) iznosi 859.790,17 €, a ostala potraživanja (129) za refundaciju bolovanja od HZZO-a iznose 4.420,04 €.
5. **Potraživanja za prihode poslovanja** **(16)** iznose 275.009,08 € i odnose se na potraživanja od HZZO-a za osnovno i dopunsko osiguranje temeljem Ugovora o provođenju specijalističko-konzilijarne zdravstvene zaštite, od potraživanja za dopunsko osiguranje od osiguravajućih kuća i potraživanje od Medicinskog fakulteta u Splitu temeljem Ugovora.
6. **Obveze za zaposlene (231)** iznose 163.494,24 € kn i porasle su za 19.802,92 € kao posljedica primjene koeficijenata po Uredbi o nazivima radnih mjesta, uvjetima za raspored i koeficijentima za obračun plaće u javnim službama.
7. **Ostale tekuće obveze (239)** u iznosu od 81.854,19 € odnose se na pozajmnicu iz vremena pandemije koju smo obvezni vratiti HZZO-u.
8. **Višak prihoda (922)** iznosi 632.240,90 €, a rezultat je viška prihoda poslovanja (92211) u iznosu od 639.316,65 € i manjka prihoda od nefinancijske impvine (92222) u iznosu od 7.075,75 €.
9. **Izvanbilančni zapisi (991,996)** u iznosu od 3.613,03 € odnose se na vrijednost obveze u sudskom sporu temeljem tužbenog zahtjeva za naknadu razlike u osnovici plaća iz 2016./2017. godine.

Obvezne bilješke uz Bilancu koje uključuju Tablicu stanja i rokova dospijeća dugoročnih i kratkoročnih kredita i zajmova, dospjelih kamata na kredite i zajmove nije popunjena jer se u 2024. godini Stomatološka poliklinika Split nije zaduživala.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

**( OBRAZAC PR-RAS )**

**PRIHODI**

Ukupni prihodi poslovanja u razdoblju od 01. siječnja do 31. prosinca 2024. godine ostvareni su u iznosu od 2.835.783,39 €.

1. **Tekuće pomoći od izvanproračunskih korisnika (6341)** iznose 5.230,66 € i odnose se na sredstva koje nam je doznačio HZZ za sufinanciranje dvoje pripravnika dentalnih tehničara i to onaj dio koji se financira iz državnog proračuna.
2. **Tekuće pomoći temeljem prijenosa EU sredstava (6381)** iznose 29.640,38 € i odnose se na sredstva za sufinanciranje dvoje pripravnika dentalnih tehničara u sklopu projekta „Učinkoviti ljudski potencijali-stjecanje prvog radnog iskustva“ koji se financiraju iz europskih sredstava kroz ESF fond.
3. **Kamata na oročena sredstva i depozite po viđenju (6413)** iznosi 3,98 € i odnosi se na kamate na novčana sredstva na računu.
4. **Prihodi po posebnim propisima (6526)** iznose 328.264,25 €, a sastoje se od: prihoda od dopunskog osiguranja od HZZO-a – 247.282,25 €; prihoda od dopunskog osiguranja osiguravajućih kuća – 54.441,79 €; prihoda od participacija – 6.153,88 €; prihoda od refundacije štete od osiguravajuće kuće – 447,85 €; prihoda od Medicinskog fakulteta temeljem Ugovora- 19.938,48 €.
5. **Prihodi od pruženih usluga** **(6615)** iznose 54.052,77 € i uključuju prihode od naplaćenih usluga izvan standarda i privatnog rada.
6. **Kapitalne donacije (6632)** su ostvarene u vrijednosti od 2.634,21 € medicinske opreme od dobavljača,
7. **Prihodi iz nadležnog proračuna za financiranje rashoda poslovanja (6711)** u iznosu od 732.700,52 € odnose se na 698.182,77 € za financiranje troškova plaća i materijalnih troškova, te 34.517,75 € decentralizirana sredstva namijenjenih podmirenju troškova tekućeg i investicijskog održavanja (adaptacija ordinacija, održavanje informatičkog sustava i računalnih programa za CEZIH i financije).
8. **Prihodi iz nadležnog proračuna za financiranje rashoda za nabavu nefinancijske imovine (6712)** iznose 63.081,57 € decentraliziranih sredstava utrošenih za nabavku medicinske opreme, namještaja za ordinacije i garderobu, računala i računalne opreme i klime.
9. **Prihodi od HZZO-a na temelju ugovornih obveza (673)** iznose 1.620.175,05 € i odnose se na naplaćene pružene usluge (osnovno osiguranje) temeljem Ugovora sa HZZO-om o provođenju specijalističko-konzilijarne zdravstvene zaštite za 2024. godinu.

**RASHODI**

Ukupni rashodi u izvještajnom razdoblju iznose 2.569.911,03 € od čega su rashodi poslovanja ostvareni u iznosu od 2.497.119,50 €, a rashodi za nabavu nefinancijske imovine u iznosu od 72.791,53 €.

**RASHODI POSLOVANJA**

1. **Rashodi za zaposlene (31)** iznose 2.102.338,63 €, od čega su plaće realizirane u visini od 1.750.590,65 €, ostali rashodi za zaposlene u visini od 69.267,57 €, dok su doprinosi na plaće iznosili 282.480,41 €. Razlog povećanju izdataka za plaću je zbog primjene koeficijenta temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama koji je u primjeni od ožujka, te zbog većeg broja prekovremenih sati rada zdravstvenog kadra radi osiguranja kontinuiteta u radu pojedinih specijalističkih odjela radi bolovanja.
2. **Materijalni rashodi** **(32)** su u izvještajnom razdoblju iznosili 389.294,19 €. Najveći porast troškova je kod nabave stomatološkog materijala (3222) od 20,9% zbog dva novougovorena specijalistička tima u odnosu na prethodnu godinu, te 17,3% većih troškova nabave medicinskih djelova (3224) i 32,10% većih troškova (3232) servisiranja medicinske opreme. Zdravstvene usluge (3236) su povećane za 106,8% radi povećanja cijene redovitih zdravstvenih pregleda zaposlenika koji obuhvaća i psihologijsko testiranje. Računalne usluge su povećane u odnosu na prethodnu godinu za 18,4% zbog korištenja dodatne aplikacije itransparetnost. Trošak reprezentacije (3293) iznosi 216,51 € i veći je za 57,8% u odnosu na prethodnu godinu zbog većeg broja sjednica Upravnog vijeća.

**RASHODI ZA NABAVU NEFINANCIJSKE IMOVINE**

1. **Rashodi na nabavu proizvedene dugotrajne imovine (42)** iznose 72.791,53 € i odnose se na troškove nabavke nove uredske opreme i namještaja (39.201,50 €), opreme za održavanje i zaštitu (3.087,50 €), medicinske opreme (27.905,78 €) i uređaja, strojeva i opreme za ostale namjene (2.596,75 €).

Višak prihoda poslovanja (X001) iznosi 338.663,89 €, a manjak prihoda od nefinancijske imovine (Y002) iznosi 72.791,53 €.

Ukupni višak prihoda i primitaka (X005) iznosi 265.872,36 € i sa prenesenim viškom prihoda i primitaka iz 2023. godine od 366.368,54 € daje **višak prihoda i primitaka raspoloživ u sljedećem razdoblju (X006)** u iznosu 632.240,90 €.

**IZVJEŠTAJ O OBVEZAMA**

**(OBRAZAC OBVEZE)**

1. **Stanje obveza na dan 01. siječnja (V001)** 2024. godine je iznosio 237.281,08 €.
2. **Stanje obveza na kraju izvještajnog razdoblja (V006)** iznosi 254.637,22 € od čega je 552,34 € dospjelih obveza (V006) prema dobavljačima i 254.084,88 € nedospjelih obveza na kraju izvještajnog razdoblja (V009). Osim obveze za plaću za 12/2024. god. u iznosu od 165.598,63 €, obveza prema dobavljačima u iznosu od 5.606,61 € i međusobnih obveza subjekata općeg proračuna u iznosu od 1.025,45 € sadržan je iznos od 81.854,19 € sredstava predujma od HZZO-a doznačenih u vrijeme pandemije za koje postoji obveza povrata.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(OBRAZAC RAS-FUNKCIJSKI)**

1. Rashodi prema namjeni razvrstani su na rashode za zubarske usluge (0723) za 2024. godinu iznose 2.569.911,03 € što predstavlja povećanje od 14,9 % u odnosu na prethodnu godinu zbog rasta rashoda za zaposlene.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (OBRAZAC P-VRIO)**

1. **Promjene u vrijednosti (revalorizacija) imovine** iznose 258,80 € i odnose se na otpis knjigovodstvene vrijednosti rashodovane imovine prema Odluci Upravnog vijeće.
2. **Promjene u obujmu imovine** iznose 270,17 € i odnose se isknjižavanje zaliha stomatološkog materijala i ljekova u 2024. godini zbog isteka roka trajanja prema odluci Upravnog vijeća.

**Ravnateljica**

**Svjetlana Ečim Stazić, dipl.oec.**